open-index/open-wikipedia-markdown huggingface dataset:
டாயாபூமி வளாகம்

**டாயாபூமி வளாகம்** அல்லது **கோலாலம்பூர் டாயாபூமி வளாகம்** (மலாய்; *Kompleks Dayabumi KL*; ஆங்கிலம்: *Dayabumi Complex*) என்பது மலேசியா, கோலாலம்பூர் மாநகர மையப் பகுதியில் உள்ள ஒரு முக்கியமான அடையாளச் சின்னமாகும்.

இந்த வளாகம் பல வணிக வசதிகளைக் கொண்டுள்ளது; மற்றும் கோலாலம்பூர் மாநகரத்தின் தொடக்கக் கால வானளாவிய கட்டிடங்களில் ஒன்றாகும். டாயாபூமி வளாகம் அப்போதைய மலேசியாவின் நான்காவது பிரதமர் மகாதீர் முகமது அவர்களால் 1984 மே 5 அன்று முறைப்படி திறந்து வைக்கப்பட்டது.

## வரலாறு

இந்த வளாகம் முதலில் 1900-ஆம் ஆண்டுகளில் தொடங்கி 1981-ஆம் ஆண்டு வரையில் மலாயா தொடருந்து நிறுவனத்தின் பட்டறைகள் மற்றும் தொடருந்து தளவாடப் பொருள்களுக்கான கிடங்குகளின் தளமாக இருந்தது. இது 53 எக்டேர் பரப்பளவைக் கொண்ட ஒரு வளாகமாகும். கோலாலம்பூர் நகர்ப்புற புதுப்பித்தல் விரிவாக்கத் திட்டத்தின் *(Kuala Lumpur Comprehensive Urban Renewal Rrogramme)* ஒரு பகுதியாக நகர்ப்புற மேம்பாட்டு ஆணையத்தால் உருவாக்கப்பட்டது.

தொடக்கத்தில், இந்த வளாகத்தைக் கட்டுவதற்கு ரிங்கிட் **RM** 200 மில்லியன் செலவானது. இந்த வளாகத்தின் கோபுரத் தொகுதி; 60 மாடி உயரத்தில் அமைவதற்கு திட்டமிடப்பட்டது.

இந்த வளாகம் கட்டப்படுவதற்காக, அதைச் சுற்றியுள்ள பல சாலைகள் மறுசீரமைப்புச் செய்யப்பட்டன. தற்போதைய **டாயாபூமி** எனும் பெயர் 1979-இல் முதன்முதலாகப் பயன்படுத்தப்பட்டது.

## கட்டுமானப் பணிகள்

டாயாபூமி வளாகத்தின் கட்டுமானப் பணிகள், பிப்ரவரி 14, 1982 அன்று தொடங்கின. டாயாபூமி வளாகத்தின் கட்டுமானத்தின் போது கிள்ளான் ஆற்றின் கரைக்கு அருகில் இருந்த கோலாலம்பூர் சென்ட்ரல் மார்க்கெட் *([[:en:Central Market, Malaysia|Central Market|]])* எனும் கோலாலம்ப்பூர் மத்தியச் சந்தை இடிக்கப்படுவது தவிர்க்கப்பட்டது. 

டாயாபூமி வளாகம் பிப்ரவரி 1984-இல் கட்டி முடிக்கப்பட்டது. இந்த வளாகம் [[மலேசிய நகர்ப்புற மேம்பாட்டு ஆணையத்திற்கு *([[:en:Urban Development Authority of Malaysia|UDA]])* சொந்தமானது.

## கோலாலம்பூர் பண்டமாற்றுச் சந்தை

கோலாலம்பூர் பண்டமாற்றுச் சந்தை *([[:en:Kuala Lumpur Commodity Exchange]])* சூன் 1984-இல் இந்த வளாகத்திற்கு மாற்றப்பட்டது. **கோலாலம்பூர் பண்டமாற்றுச் சந்தை** என்பது மலேசிய பங்குச் சந்தையின் *(Kuala Lumpur Stock Exchange)* (**KLSE**) ஒரு பகுதியாக முன்பு செயல்பட்டது.

அதே 1984-ஆம் ஆண்டில் பெட்ரோனாஸ் நிறுவனமும் இந்தக் கட்டிடத்திற்கு மாற்றப்பட்டது. அதற்கு முன்பு பெட்ரோனாஸ் நிறுவனம் கோலாலம்பூர் மாநகர மையத்தில் பல கட்டிடங்களில் செயல்பட்டு வந்தது. அஞ்சல் அலுவலகக் கட்டிடம் அக்டோபர் 30, 1984 அன்று இதே வளாகத்தில் புதிதாகத் திறக்கப்பட்டது.

## டாயாபூமி வளாகக் கட்டமைப்புகள்
*டாயாபூமி கோபுரம் (35 மாடிகள்)
*கோலாலம்பூர் பொது அஞ்சல் அலுவலகம்
*சிட்டி பாயிண்ட் கடைவல வளாகம் 2015-இல் இடிக்கப்பட்டது; புதிய கோபுர மறுவடிவமைப்பு நிலுவையில் உள்ளது
*கேடிஎம் கொமுட்டர், கோலாலம்பூர் தொடருந்து நிலையம்; மற்றும் பசார் செனி இலகுத் தொடருந்து நிலையம் ஆகியவற்றுக்கான இணைப்பு

## போக்குவரத்து

 கிளானா ஜெயா வழித்தடத்தின்   பசார் செனி இலகுத் தொடருந்து நிலையம்; நடந்து செல்லும் தூரத்தில் டாயாபூமி வளாகம் உள்ளது.

## மேலும் காண்க

* மலாயா தொடருந்து
* மலேசிய பங்குச் சந்தை
* பெட்ரோனாஸ்
* கோலாலம்பூர் மாநகர மையம்
* கேடிஎம் கொமுட்டர்
* கோலாலம்பூர் தொடருந்து நிலையம்
* பசார் செனி இலகுத் தொடருந்து நிலையம்
* கோலாலம்பூர் சாலைகளின் பட்டியல்

## மேற்கோள்கள்

## வெளி இணைப்புகள்

பகுப்பு:கோலாலம்பூர்
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
பகுப்பு:கோபுரங்கள்
பகுப்பு:மலேசியக் கட்டிடங்கள்
மணிக்கிராமம்

**மணிக்கிராமம்** (*Manigramam*) என்பது  இடைக்காலத்தில்  செயல்பட்டுவந்த ஒரு வணிகக் குழுவாகும். இது இந்திய  வணிகர்களைக் கொண்ட வணிகர் சங்கமாகும். இது தென்னிந்தியாவில் இயங்கி வர்ந்தது.***'[[ஐந்நூற்றுவர்|ஐந்நூற்றுவர் (ஐவோலை ஐந்நூநூறு)]] மற்றும் [[அஞ்சுவண்ணம்]] (அஞ்சுமான்) ஆகிய வணிகக் குழுக்களுடன், மணிகிராமம் இப்பகுதியில் வணிக நடவடிக்கைகளில் முதன்மையாக ஈடுபட்டது.  தென்னிந்தியாவின் துறைமுக நகரங்களில் மட்டுமே வணிக நடவடிக்கைகளில் ஈடுபட்ட அஞ்சுவண்ணம் போலல்லாமல், மணிகிராமம் துறைமுக நகரங்களிலும், உள்நாட்டிலும் வணிகத்தில் ஈடுபட்டு வந்தது. 

"வானி கிரிரா" அல்லது "வானிய கிராமா" என்று அழைக்கப்படும் வணிகர் குழு, கிமு முதல் நூற்றாண்டிலேயே வட இந்தியாவில் இருந்தது தெரியவருகிறது. ***' அவர்கள் கார்ல் கல்வெட்டு (கி.மு. முதல் நூற்றாண்டு), கத்த்யவாரைச் சேர்ந்த மன்னன் விஷ்ணுசேனாவின் சாசனம் (கி.பி. 6 ஆம் நூற்றாண்டு), மன்னன் தோரமணன்னனின் சஞ்செலி சாசனத்தில் (கி.பி. 6 ஆம் நூற்றாண்டு) காணப்படுகின்றனர். 

தென்னிந்தியாவில் மணிகிராமத்தின் செயல்பாடுகள் பற்றிய பதிவுகள் கிபி 5 ஆம் நூற்றாண்டிலிருந்து காணப்படுகின்றன. மணிகிராமத்தைப் பற்றிய முதல் குறிப்பு, தென் கருநாடகத்திலிருந்து (மேலக்கோட்டை, தும்கூர், ஆசன் மாவட்டம்) இரண்டு செப்பேட்டு மானியங்களில் காணப்படுகிறன. இவை இரண்டும் ஐந்தாம் நூற்றாண்டைச் சேர்ந்தவையாக கணிக்கப்பட்டுள்ளன. ***' மேலக்கோட்டை செப்பேடானது [[பௌத்தம்|பௌத்த]] விகாரைக்கு நிலக் கொடை வழங்கியதை பதிவு செய்கிறது.  கிபி 9 ஆம் நூற்றாண்டின் குயிலான் சிரியன் செப்பேடுகளும் மணிகிராமப் பிரதிநிதிகள் இருப்பதை உறுதிப்படுத்துகின்றன. ***'  9 ஆம் நூற்றாண்டில் மணிகிராமம் குழுவினர் கடல் வணிகத்திலும் ஆர்வமாக செயல்பட்டதும், மேற்கு கடற்கரையில் அஞ்சுவண்ணம் (அஞ்சுமான்) வணிக்க் குழுவுடன்  ஒத்துழைத்தது வணிகத்தில் ஈடுபட்டது போல் தெரிகிறது.  தாய்லாந்தில் உள்ள டகுவா பாவில் கிடைத்த தமிழ்க் கல்வெட்டானது (கி.பி. 9 ஆம் நூற்றாண்டு) மணிகிராமம் வணிக சங்கத்தைக் குறிக்கிறது. 

10 ஆம் நூற்றாண்டின் முற்பகுதியில் இருந்து ஐந்நூற்றுவர் (ஐவோலை ஐநூறு) தென்னிந்திய வணிகர்களின் உயர் சங்கமாக விரிவடைந்தது. மணிக்கிராமம் மற்றும் அஞ்சுவண்ணம் ஆகியவை பின்னர் ஐநூற்றுவரில் இணைந்தன. ஐந்நூற்றுவர், கி.பி 12 ஆம் நூற்றாண்டிலும் அதற்குப் பின்னரும், மற்ற அனைத்து வணிகக் குழுக்களையும் உள்ளடக்கிய ஒரு "குடை அமைப்பாக" செயல்பட்டது. ****

## மேலும் பார்க்கவும்

* ஐனுற்றுவர் (அய்யாவோலே ஐந்நூறு)
* அஞ்சுவண்ணம் (அஞ்சுமான்)

## மேற்கோள்கள்

பகுப்பு:இந்திய சமூகம்
பகுப்பு:தென்னிந்திய வரலாறு
சகுந்தலா குல்கர்னி

**சகுந்தலா குல்கர்னி** (*Shakuntala Kulkarni*) என்பவர் கருநாடகாவில் 1950ஆம் ஆண்டு பிறந்த ஒரு இந்தியச் சமகாலக் கலைஞர் ஆவார். இவருடைய படைப்புகள் நகர்ப்புறப் பெண்களின் அவலநிலையை எடுத்துக்காட்டுகின்றன.

## தொழில்
சர் ஜே. ஜே. கலைப் பள்ளி, எம். எஸ். யு. பரோடா & சாந்திநிகேதனில் பயிற்சி பெற்ற சகுந்தலா குல்கர்னி, சிற்பம், செயல்திறன், புதிய ஊடகங்கள், ஜவுளித் துறைகளில் ஆராய்கிறார். கண்ணாடி, அக்ரிலிக், மூங்கில் போன்ற பொருட்களில் நிறுவல்களை உருவாக்கக் காணொளி, புகைப்படங்களையும் பயன்படுத்தி வருகிறார். இவரது மிகவும் பிரபலமான படைப்பு 2012இல் உருவாக்கப்பட்ட  ஆகும். இந்தப் படைப்பு நிதி திரட்டுவதற்காக வரையறுக்கப்பட்ட பதிப்பு தலைக்கவசமாகவும் உருவாக்கப்பட்டுள்ளது.

இவருடைய சமீபத்திய கண்காட்சி, 'அமைதியை விட அமைதியானது'  என்பதாகும். இந்நிகழ்வு 2023-இல் கெமால்ட் பிரெஸ்காட் சாலையில் நடைபெற்றது.

## கண்காட்சிகள்
வெனிசு பின்னேலில் உள்ள இந்திய அரங்கம், ஆர்ட் பாசலில் உள்ள *எல்லையற்ற கலை (ஆர்ட் அன்லிமிடெட்*), டாக்கா கலைச் சங்கமம், துபாய் கலை விழா, *என்ஜிவி டிரைனியல்*  இந்தியக் கலை விழா ஆகியவற்றில் இவருடைய படைப்புகள் காட்சிப்படுத்தப்பட்டுள்ளன. இவர் இந்தியாவிலும் வெளிநாட்டிலும் பல தனி மற்றும் குழு கண்காட்சிகளில் பங்கெடுத்துள்ளார்.

## கூட்டுப்பணிகள்
தியோருடன் இவரது சமீபத்திய ஏ.டி.டபுள்யூ. தொகுப்புக்கான ஒத்துழைப்பு இவரது குறிப்பிடத்தக்கப்  படைப்பான 'உடல்கள், கவசம் மற்றும் கூண்டுகளிலி'ருந்து நிறுவல்களைக் கொண்டிருந்தது.

## பொது சேகரிப்புகள்
சகுந்தலா குல்கர்னியின் படைப்புகள் புது தில்லியில் உள்ள கிரண் நாடார் கலை அருங்காட்சியகம் மும்பையில் உள்ள ஜெகாங்கிர் நிக்கல்சன் கலை அறக்கட்டளை, கெமால்ட் பிரெஸ்காட் சாலை, மும்பை மற்றும் சர்மயா அறக்கட்டளை ஆகியவற்றில் ஒரு பகுதியாக உள்ளன.

## புத்தகங்கள்
குல்கர்னியின் கலைப்படைப்பு, குழந்தைக்கான கலை புத்தகத்தின் ஒரு பகுதியாகும் 

## மேற்கோள்கள்

பகுப்பு:இந்தியப் பெண் ஓவியர்கள்
பகுப்பு:வாழும் மக்கள்
பகுப்பு:1950 பிறப்புகள்
மாதுரி பாதுரி

**மாதுரி பாதுரி** (*Madhuri Bhaduri*)(பிறப்பு 1958) ஓர் இந்திய கலைஞர் ஆவார்.

முதலில் ஒரு விளையாட்டு வீரராக, தேசிய அளவில் பூப்பந்து, சுவர்ப்பந்து விளையாடிய பாதுரி, 1977ஆம் ஆண்டு ஓவியம் வரையத் தொடங்கினார். இவர் தனது ஆரம்பக்காலக் கலைப்படைப்புகளை நண்பர்களுக்கும் குடும்ப உறவினர்களுக்கும் பரிசாக வழங்கினார். பின்னர் மக்கள் ஓவியங்களைப் பணம் கொடுத்து வாங்கத் தயாராக இருப்பதை உணர்ந்தவுடன் அவற்றை விற்கத் தொடங்கினார். புனேவில் உள்ள *அலையன்சு பிரான்சைசில்* பிரெஞ்சு மொழியைப் படித்த பிறகு, 1988ஆம் ஆண்டு மும்பை பல்கலைக்கழகத்தில் முதுகலைப் பட்டம் பெற்ற பாதுரி, இரண்டு ஆண்டுகளுக்கு முன்பே பாலக் கந்தர்வா கலைக்கூடத்தில் தனது படைப்புகளைக் காட்சிப்படுத்தத் தொடங்கினார்.

தனது தொழில் வாழ்க்கையில், பாதுரி பல்வேறு பாணிகளில் படைப்புகளை உருவாக்கியுள்ளார். இவற்றில் பண்பியல் ஓவியம், நிலப்பரப்புகள், உருவ ஓவியங்கள் ஆகியவை அடங்கும். இவர் முதன்மையாக நெய்யோவியம் வரையத் தொடங்கினாலும் 2002ஆம் ஆண்டில் சிற்பக் கலையிலும் சோதனைகளைச் செய்தார். காயத்திரி தேவி, அஜய் பிரமல், ஆதித்ய விக்ரம் பிர்லா, ஜாம்ஷெட் பாபா (டாட்டா புதல்வர்கள் முன்னாள் தலைவர்) உள்ளிட்ட பல ஓவிய சேகரிப்பாளர்களால் இவருடைய ஓவியங்கள் வாங்கப்பட்டன. பாதுரியின் படைப்புகள் இந்தியா மட்டுமின்றி துபாய் உள்ளிட்ட வெளிநாடுகளிலும் கண்காட்சி படுத்தப்பட்டுள்ளன. பாதுரி நியூயார்க்கின் *அகோரா கேலரியால்* தன்னுடைய ஓவியங்களைக் காட்சிப்படுத்தியுள்ளார்.

2016ஆம் ஆண்டில், "கலை, வடிவமைப்பு மற்றும் தொழில்முனைவோர் துறையில் ஐகானிக் தலைமைத்துவம்" என்ற பிரிவில் பாதுரி *அனைத்து மகளிர்* விருதையும், பெண்களுக்கான சரோஜினி நாயுடு தேசிய விருதையும் பெற்றார்.

பாதுரியின், *எம் படப்பிடிப்பகம்*, புனேவில் அமைந்துள்ளது. இங்குதான் தனது வாழ்நாளைக் கழித்துவருகிறார்.

## மேற்கோள்கள்

## வெளி இணைப்புகள்

* கலைஞரின் வலைத்தளம்
* TEDxVITPune இல் கலையின் புதிரை அவிழ்ப்பது: புரிதலுக்கான ஒரு பயணம் குறித்து மாதுரி பதுரியின் TEDx பேச்சு.

பகுப்பு:வாழும் மக்கள்
பகுப்பு:1958 பிறப்புகள்
பகுப்பு:இந்தியப் பெண் ஓவியர்கள்
கேஎல்சிசி சொத்து நிறுவனம்

**கேஎல்சிசி சொத்து நிறுவனம்** (மலாய்; *KLCC Property Holdings Berhad*; ஆங்கிலம்: *KLCC Property Holdings*) (**KLCCP**) என்பது மலேசியாவில் ஒரு சொத்து முதலீட்டு நிறுவனமாகும். இந்த நிறுவனம், தனக்குச் சொந்தமான அலுவலகங்கள், சில்லறை விற்பனைகள் மற்றும் விடுதி மனைச் சொத்துக்களை நிர்வகிக்கிறது.  

இதன் செயல்பாடுகள் பெரும்பாலும், கோலாலம்பூர் நகர மையப் பகுதியில் *(KLCC)* மையம் கொண்டுள்ளன. இந்த நிறுவனத்திற்குச் சொந்தமான சொத்துக்கள் அல்லது இந்த நிறுவனத்தால் நிர்வகிக்கப்படும் சொத்துக்களில் பெட்ரோனாஸ் இரட்டை கோபுரங்கள் முக்கியமானவை. 

இந்த இரட்டைக் கோபுரங்கள் 1998 முதல் 2004 வரை; உலகின் மிக உயரமான கட்டிடங்களாகச் சாதனை படைத்தன. அவற்றுக்கு அடுத்து சூரியா கேஎல்சிசி, மாண்டரின் ஓரியண்டல்  மற்றும் மெக்சிஸ் கோபுரம் போன்ற அசையா சொத்துகளையும் நிர்வகிக்கிறது. 

## பொது

இந்த நிறுவனம், பர்சா மலேசியா *(Bursa Malaysia)* எனும் மலேசிய பங்குச் சந்தையில் பட்டியலிடப்பட்டுள்ளது. இந்தக் குழுமத்தின் 75% பங்குகள், நேரடி மற்றும் மறைமுக நலன்கள் மூலம் பெட்ரோனாஸ் நிறுவனத்திற்குச் சொந்தமாக உள்ளன.

கேஎல்சிசி சொத்து நிறுவனம். சூன் 2015 இல்,  RM12 பில்லியன் நிகர சொத்து மதிப்பைக் கொண்டு மலேசியாவின் மிகப்பெரிய குழுமங்களில் ஒன்றாக உள்ளது.

## சொத்துடைமை

* பெட்ரோனாஸ் இரட்டை கோபுரங்கள்
* பெட்ரோனாஸ் கோபுரம் 3 
* எக்சோன் மோபில் கோபுரம்
* டாயாபூமி வளாகம்
* கோலாலம்பூர் மாண்டரின் ஓரியண்டல் (75%)
* சூரியா கேஎல்சிசி (60%)
* மெக்சிஸ் கோபுரம் (33%)

## மேலும் காண்க
* மலேசிய பங்குச் சந்தை
* மலேசியாவின் பொருளாதாரம்
* மலேசிய பிணையங்கள் ஆணையம்
* மலேசிய புதிய பொருளாதாரக் கொள்கை
* மலேசிய முதலீடு, வணிகம் மற்றும் தொழில்துறை அமைச்சு

## மேற்கோள்கள்

## வெளி இணைப்புகள்
* 
* KLCC Property Holdings Berhad (MYX: 5089), bursamalaysia.com

பகுப்பு:கோலாலம்பூர்
பகுப்பு:மலேசியப் பொருளாதாரம்
பகுப்பு:பங்குச் சந்தை
கோணங்காடு

**கோணங்காடு** (*Konamkadu*) இந்திய நாட்டிலுள்ள தமிழ்நாடு மாநிலத்தின் கன்னியாகுமரி மாவட்டத்தில், கல்குளம் வட்டத்திலுள்ள கல்லுகூட்டம் நகர ஊராட்சிக்கு உட்பட்ட ஒரு கிராமம் ஆகும்.  நாகர்கோவில் -திங்கள்நகர்- குளச்சல் பிரதான சாலையில் உடையார்விளை சந்திப்பிலிருந்து வடமேற்கே 1 கிலோமீட்டர் தொலைவிலும் குளச்சலிலிருந்து 2 கிலோ மீட்டர் தொலைவிலும் இக்கிராமம் அமைந்துள்ளது. 

இக்கிராமத்தின் மையப் பகுதியில் கோணங்காடு புனித பிரான்சிசு சவேரியார் கிறித்தவத் தேவாலயம் உள்ளது. இங்கே பள்ளி முன் பருவக் கல்வி முதல் மேல்நிலைக் கல்வி வரை கற்பிக்கும் புனித பிரான்சிசு சவேரியார் மேல்நிலைப் பள்ளி ஒன்று செயல்படுகிறது. தேவாலய வளாகத்தில் ஓர் அஞ்சலகம் அமைந்துள்ளது. கோணங்காடு கிராமத்தின் அஞ்சல் குறியீட்டு எண் 629803 ஆகும்.

## மேற்கோள்கள்

பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
உரூமா மெக்ரா

**உரூமா மெக்ரா** (*Rooma Mehra*)(பிறப்பு: சனவரி 24, 1967) என்பவர் இந்தியக் கவிஞரும், ஓவியரும், சிற்பியும், செய்தித்தாள் எழுத்தாளரும் *[[இந்தியன் எக்சுபிரசு]]* பத்திரிகையின் கட்டுரையாளரும் ஆவார்.

## தொழில்
மெக்ரா சமூக மனசாட்சியுடன் சுயமாகக் கற்றுக் கொண்ட ஒரு கலைஞர். இவர் தன்னுடைய ஓவியங்கள், புடைப்புச் சிற்பங்களைக் கோண்டு 11 தனி நிகழ்ச்சிகளை நடத்தியுள்ளார். இவருடைய கலைப்படைப்புகள் புது தில்லி தேசிய நவீனக் கலைக்கூடம், லலித் கலா அகாதமி புது தில்லி, ஆர்டே ஆன்டிகா மாடம், கனடா, சுவிட்சர்லாந்து, அமெரிக்கா, டென்மார்க், ஆத்திரேலியா, இங்கிலாந்து, எசுப்பானியா, ஐக்கிய அரபு அமீரகம், சப்பான் ஆகிய நாடுகளில் உள்ள தனிப்பட்ட சேகரிப்புகள் உள்ளிட்ட தனியார் மற்றும் நிரந்தர சேகரிப்புகளில் காணப்படுகின்றன. மெக்ராவின் கலை ஒரு புதிய கலை என்று குறிப்பிடப்படுகிறது.

மெக்ரா தனது கலைப் படைப்புகளிலும் எழுத்திலும் மனிதாபிமானத்தை வெளிப்படுத்துகிறார். பார்வையற்றோர் நிவாரணச் சங்கம் இந்திய எசு ஓ எசு குழந்தைகள் கிராமங்கள் (கிறிஸ்தவக் குழந்தைகள் நிதியம்) ஆகியவற்றில் பார்வையற்றோருக்கான தன்னார்வ கற்பித்தல் பணியை மெக்ரா மேற்கொண்டுள்ளார்.

இவரது செய்தித்தாள் பயணக் கட்டுரைகளின் தொகுப்பு மெக்ராவால் செருமன் மொழியில் மொழிபெயர்க்கப்பட்டு 2008ஆம் ஆண்டில் தாஸ் ஆஸ்லாண்டிஷே ஸ்டக் டெஸ் கிரேசஸ் என்ற தலைப்பில் எண்ணிம முறையில் வெளியிடப்பட்டது.

மெக்ரா தற்போது கலிபோர்னியாவின் லாஸ் ஏஞ்சல்ஸில் வசித்து வருகிறார்.

## தேர்ந்தெடுக்கப்பட்ட வெளியீடுகள்
இவர் மூன்று கவிதைப் புத்தகங்களை எழுதியுள்ளார்:

* *[https://books.google.com/books?id=GtEsPwAACAAJ&q=rooma+mehra+sunshadow சன்சேடோ]*, எழுத்தாளர்கள் பட்டறை, 1981
* 'ரீச்சிங் அவுட்' (1985), சாகர் பிரிண்டர்ஸ் அண்ட் பப்ளிஷர்ஸ், புது தில்லி 2 3 4
* 'பார் யூ (உங்களுக்காக) *(1986) [https://books.google.com/books?id=IthjHAAACAAJ&q=%22rooma+mehra%22 செலக்ட்புக் சர்வீஸ் சிண்டிகேட், 1986 – 30 பக்கங்கள்]*

## மேலும் காண்க

* இந்திய எழுத்தாளர்கள் பட்டியல்

## மேற்கோள்கள்

## வெளி இணைப்புகள்

* அதிகாரப்பூர்வ வலைத்தளம்

பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
பகுப்பு:1967 பிறப்புகள்
பகுப்பு:இந்தியப் பெண் கவிஞர்கள்
நாசிக் மேற்கு சட்டமன்றத் தொகுதி

**நாசிக் மேற்கு சட்டமன்றத் தொகுதி** (Nashik West Assembly constituency) மேற்கு இந்தியாவின் மகாராட்டிரா மாநிலத்திலுள்ள 288 சட்டமன்றத் தொகுதிகளில் ஒன்றாகும். இந்த தொகுதி நாசிக் மாவட்டத்தில் அமைந்துள்ளது. இது நாசிக் மக்களவைத் தொகுதிக்கு உட்பட்ட ஆறு சட்டமன்றத் தொகுதிகளில் ஒன்றாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்
 
## வெளியிணைப்புகள்
இந்திய தேர்தல் ஆணையம்

பகுப்பு:மகாராட்டிர சட்டமன்றத் தொகுதிகள்
பிரதிமா மனோகர்

**பிரதிமா மனோகர்** (*Prathima Manohar*) என்பவர் ஒரு சமூக தொழில்முனைவோரும் நகரங்கள் பற்றிய சிந்தனைக் குழுவான *தி அர்பன் விசனின்* நிறுவனரும் ஆவார். இவர் தி டைம்ஸ் ஆஃப் இந்தியா பத்திரிகையில் கட்டிடக்கலை, நகர்ப்புற மேம்பாடு, வடிவமைப்பு குறித்த கட்டுரையாளராக இருந்தார். இவர் முன்னர் இந்தியப் பொருளாதாரம், வளர்ச்சி, கலாச்சாரப் பிரச்சினைகள் குறித்து பிரான்ஸ்24, டிஎஃப்1 ஆகியவற்றுடன் பங்களிப்பு நிருபராக இருந்தார்.

ஒரு சமூக தொழில்முனைவோராகத் தனது பணி தவிர, மனோகர் ஒரு கட்டிடக் கலைஞரும், விமர்சகரும், எழுத்தாளரும் தொலைக்காட்சி பத்திரிகையாளரும் ஆவார். இவர் ஒரு நகர்ப்புற நிபுணர் ஆவார். ஒரு நகர்ப்புற ஆர்வலராக, இவர் முன்னோடித் திட்டங்களில் பணியாற்றியுள்ளார். மனோகர், மலிவு விலை வீடுகள், பங்கேற்பு திட்டமிடல், பசுமை நகரங்கள் போன்ற பிரச்சினைகள் குறித்து ஆராய்ச்சி செய்துள்ளார்.

இந்தியாவின் முன்னணிக் கட்டிடக் கலைஞர்களில் ஒருவரான *ஹபீஸ் கான்ட்ராக்டரின்* படைப்புகள் குறித்த ஒரு பொருள் கட்டுரையின் ஆசிரியர் இவர். இவர் *இன்டர்நேஷனல் ஹெரால்ட் ட்ரிப்யூன்*, *வால் ஸ்ட்ரீட் ஆய்விதழ்* ஆகியவற்றில் கட்டுரைகளையும் எழுதியுள்ளார்.

பிரதிமா கட்டிடக்கலையில் இளநிலைப் பட்டம் பெற்றுள்ளார். மக்களாட்சி, மேம்பாடு தொடர்பான பிரச்சினைகளில் பணிபுரியும் வளர்ந்து வரும் பன்னாட்டு நட்சத்திரங்களுக்கு வழங்கப்படும் இசுட்டான்போர்ட் பல்கலைக்கழகத்தின்  மதிப்புமிக்க டிராப்பர் ஹில்ஸ் நிதியுதவி இவருக்கு வழங்கப்பட்டது. இவர் ஆர்வர்டு கென்னடி பள்ளியின் ஜனநாயக ஆளுகை, புதுமைக்கான ஆசு மையத்திலும் ஒரு சக மாணவராக இருந்தார்.

## மேற்கோள்கள்


## வெளி இணைப்புகள்

* தி அர்பன் விஷன்
* பிரதிமா மனோகரின் அதிகாரப்பூர்வ வலைப்பதிவு
* பிரதிமா மனோகர் எழுதிய கட்டிடக் கலைஞர் ஹஃபீஸ் ஒப்பந்ததாரர் மோனோகிராஃப்
* SCI-FI பேச்சு: இந்திய நகர்ப்புறவாதியான பிரதிமா மனோகருடன் ஒரு கலந்துரையாடல்
*  
* இந்தியாவின் ரியல் எஸ்டேட் ஏற்றம் நடுங்கும் நிலையில் உள்ளது. : WSJ
* டிராப்பர் ஹில்ஸ் பெல்லோஷிப்

பகுப்பு:வாழும் மக்கள்
சேதுபதி தஞ்சிராயர்

**சேதுபதி தஞ்சிராயர்** இந்திய விடுதலைப் போராட்டத்தில் ஈடுபட்ட தியாகி ஆவார்.

## வாழ்க்கைக் குறிப்பு
  
இவர் திருவாரூர் மாவட்டத்தில் உள்ள திருத்துறைப்பூண்டி நகரத்தில் இல் 1900 ஆம் ஆண்டு  கள்ளர் மரபில் மாணிக்கம் தஞ்சிராயர் அவர்களுக்கு மகனாகப் பிறந்தார்.

## இந்திய விடுதலைப் போராட்டம்

1932 ஆம் ஆண்டு இந்திய விடுதலை இயக்கத்தில் பங்கேற்று, ஆங்கிலேய அரசால் 143 மற்றும் 188, எல்பிசி பிரிவுகளின் கீழ் கைது செய்யப்பட்டு 9 மாதம் தண்டனை விதிக்கப்பட்டு திருச்சிராப்பள்ளி மத்திய சிறையில் அடைக்கப்பட்டுள்ளார்.

## மேற்கோள்கள்

பகுப்பு:திருவாரூர் மாவட்ட மக்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:இந்திய விடுதலைப் போராட்ட வீரர்கள்
போரான் சல்பைடுகள்

**போரான் சல்பைடுகள்** (*Boron sulfides*) என்பவை போரான்-கந்தகம் பிணைப்புகளைக் கொண்ட ஒரு பெரிய சேர்மக் குடும்பத்தைக் குறிக்கிறது. இவை நிறமற்ற திடப்பொருட்களாகும். இவை நீராற்பகுப்புக்கு ஆளாகின்றன. மேலும், போரான் ஆக்சைடுகளை உருவாக்கும் போக்கை பிரதிபலிக்கின்றன. கட்டமைப்புகளைப் பொறுத்தவரை, போரான் பொதுவாக ஆக்சிசனேற்ற நிலை மூன்றிலும் கந்தகம் இரண்டிலும் உள்ளன. சல்பைடு பொதுவாக இரண்டு-ஒருங்கிணைப்பையும்  போரான் மூன்று ஒருங்கிணைப்புகளையும் கொண்டிருக்கின்றன.

## இரும போரான் சல்பைடுகள்
:

தாய் போரான் சல்பைடு B2S3 ஆகும். எக்சு-கதிர் படிகவியல் ஆய்வு முடிவுகளின்படி இந்த சேர்மம் பல்லுருவங்களில் காணப்படுகிறது. கட்டமைப்பில்  3-ஒருங்கிணைப்புகளுடன் போரானும் 2-ஒருங்கிணைப்புகளுடன் கந்தகமும் உள்ளன. நான்கு மற்றும் ஆறு-உறுப்பு வளையங்களைக் கொண்டுள்ளது. இரண்டு கந்தகம் நிறைந்த கட்டங்களும் அறியப்படுகின்றன. பல்லுருவ (BS2)n மற்றும் மூலக்கூறு (BS2)8 என்றும் இவை அறியப்படுகின்றன. பிந்தைய இரண்டும் சில S-S பிணைப்புகளைக் கொண்டுள்ளன.

## மூவிணைய போரான் சல்பைடுகள்
கட்டமைப்பு ரீதியாக, எளிமையான மூவிணைய போரான் சல்பைடு உறுப்பினர்கள் முக்கோணத் தள [BS3]3− அயனியின் வழித்தோன்றல்கள் ஆகும். இது Li3BS3 சேர்மத்தால் எடுத்துக்காட்டுகிறது. பிற மையக்கருக்களில் பின்வரும் எதிர்மின் அய்னிகள் அடங்கும்: [B2S4]2− மற்றும் [B3S6]3−. இவை கார உலோக உப்புகளாகவும் உள்ளன.

## மேற்கோள்கள்

பகுப்பு:சல்பைடுகள்
மா பிரேம் உஷா

**மா பிரேம் உஷா** (*Ma Prem Usha*)(நவம்பர் 3, 1937 - சூலை 17, 2008) என்பவர் இந்தியச் சீட்டுக்கட்டு சோதிடரும் கட்டுரையாளரும் ஆவார். இந்தியாவிலும் வெளிநாட்டிலும் ஒரு ஞானியாகவும், குறி சொல்பவராகவும் நன்கு அறியப்பட்ட உஷா, தனது சீட்டு அட்டைச் சோதிடம் தொடர்பாக நீண்ட பயணம் செய்துள்ளார்.

## வாழ்க்கை வரலாறு
மா பிரேம் உஷா இந்தியாவின் இலக்னோவில் உள்ள இசபெல்லா தோபர்ன் கல்லூரியில் பட்டம் பெற்றவர். 1970களில் உஷா, இந்திய குருவான ஓஷோவின் ஜென் ஞானியிடம் தீட்சை பெற்றார். 2008இல் இவர் இறக்கும் வரை 30 ஆண்டுகளுக்கும் மேலாக ஓஷோவின் போதனைகளைப் பின்பற்றுபவராகவும் பக்தராகவும் இருந்தார்.

உஷாவும் அவரது மகளும் உலகம் முழுவதும் டாரோட் வாசிப்புகளுக்காக அடிக்கடி ஒன்றாகப் பயணம் செய்தனர்.

உஷாவும் அவரது பேத்தியும், ஒரு சிற்பியும் ஓவியருமான அமிரா சுல்தான் கபூரும், சாக்ஷி டாரோட் டெக் என்ற புதிய டாரட் அட்டைகளின் தளத்தை உருவாக்கினர். இது குறியீட்டுவியல், இந்தியப் புராணங்கள், இயற்கையின் ஐந்து கூறுகள் (மரம், நெருப்பு, பூமி, உலோகம், நீர்) ஆகியவற்றை அடிப்படையாகக் கொண்டது.

## குடும்பம்
மா பிரேம் உஷாவின் கணவர், லெப்டினன்ட் கர்னல் ராஜ் குமார் கபூர், மகன், மிலின் கபூர், மூன்று மகள்கள், மா பிரேம் ரிதம்பர (ரிதம்பர திவான்), சோனியா பிள்ளை, அஞ்சலி கபூர் பென்-சர்ஃபராட்ஸ் ஆவர். மா பிரேம் உஷா சூலை 17, 2008 அன்று இந்தியாவின் புது தில்லியில் தனது 70 வயதில் காலமானார். இறந்த அன்றே தகனம் செய்யப்பட்ட உஷாவின் சாம்பல், அவரது கணவர் மற்றும் ஒரு மகளால் அரித்வாருக்கு எடுத்துச் செல்லப்பட்டு, கங்கை ஆற்றில் கரைக்கப்பட்டது.

## எழுத்தாளராக
மா பிரேமின் கணிப்புகள் குறித்து இந்தியா, பன்னாட்டு வெளியீடுகளால் விரிவாக ஆலோசிக்கப்பட்டு நேர்காணல் செய்யப்பட்டார். உஷா, பல முக்கிய இந்தியச் செய்தித்தாள்கள், இதழ்கள், வலைத்தளங்களுக்கு வாராந்திர ஜோதிட எழுத்துக்களுடன் கணிப்புகளையும் வழங்கினார். இவர் பெரும்பாலும் சுகாதாரம், உணவு, அரசியல், ஒய்யாரம், மக்கள் உள்ளிட்ட பல்வேறு பொருண்மைகளில் அமைந்தது. இவர் பன்னிரண்டு இராசிகள் குறித்து 12 புத்தகங்களையும் எழுதியுள்ளார்.

## மேற்கோள்கள்

பகுப்பு:2008 இறப்புகள்
பகுப்பு:1937 பிறப்புகள்
கல்பனா சைனி

**கல்பனா சைனி** (*Kalpana Saini*)(பிறப்பு 1 அக்டோபர் 1959) என்பவர் பாரதிய ஜனதா கட்சியைச் சேர்ந்த ஓர் இந்திய அரசியல்வாதி ஆவார். தற்போது நாடாளுமன்ற மக்களவை உறுப்பினராக சைனி உள்ளார். இவர் முன்னர் உத்தராகண்டு அரசாங்கத்தின் பிற்படுத்தப்பட்டோர் ஆணையத்தின் தலைவராகப் பணியாற்றினார். தேசிய உர நிறுவனத்தின் இயக்குநர் ரூர்க்கியின் மாவட்டத் தலைவர் பதவிகளுடன் முன்பு உத்தராகண்ட மாநிலச் செயலாளராகவும், 2003 முதல் 2005 வரை உத்தராகண்ட பிரதான்சார்ய பரிசத்தின் மாநிலத் தலைவராகவும் பணியாற்றினார். இவர் ரூர்க்கி, உத்தராகண்டதுர்கா வாகினியின் பொதுச் செயலாளராகவும், ரூர்க்கி சேவா பாரதி மாத்ரி மண்டலத்தின் தலைவராகவும், 1995-2000 வரை பாஜக மன்ற உறுப்பினராகவும் பணியாற்றியுள்ளார். இவர் பாஜக, விஹெச்பி, யோகி மங்கல்நாத் சரசுவதி சிசு மந்திரில் பல மூத்த பதவிகளை வகித்துள்ளார். இவர் ஒரு விரிவுரையாளராகத் தனது வாழ்க்கையைத் தொடங்கி 1987 முதல் காந்தி மகிளா சில்ப வித்யாலயாவில் முதல்வராகப் பணியாற்றினார். மேலும், இந்துத்துவா அமைப்பான ராஷ்ட்ரிய சுயம்சேவக் சங்கத்துடனான தனது நீண்டகாலத் தொடர்புகளைப் பயன்படுத்தி பாரதிய ஜனதா கட்சியில் இணைந்தார். மே 29, 2022 அன்று பாரதிய ஜனதா கட்சி உத்தரகாண்ட்டிலிருந்து மாநிலங்களவை இடத்திற்கான வேட்பாளராக கல்பனா சைனியை நியமித்தது. மலை மாநிலத்திலிருந்து உத்தராகண்டு மாநிலத்தை மாநிலங்களவையில் பிரதிநிதித்துவப்படுத்தும் இரண்டாவது பெண்மணி என்ற பெருமையைப் பெற்றார்.

## இளமை
கல்பனா, இந்திய மாநிலமான உத்தரப் பிரதேசத்தின் அரித்வார் மாவட்டத்தில் உள்ள (சிவதாசுபூர்-தெலிவாலா) ரூர்க்கி என்ற சிறிய கிராமத்தில் ஒரு சைனி குடும்பத்தில் பிறந்தார். இவரின் தந்தை பிருத்வி சிங் விக்சித், தாய் கமலா தேவி. இவர் ஒரு விவசாயக் குடும்பத்தில் பிறந்தார். மீரட் பல்கலைக்கழகத்தில் முதல் வகுப்பு மதிப்பெண்களுடன் சமசுகிருதத்தில் முனைவர் பட்டம் பெற்றார். கல்பனா சைனி 1990 முதல், தனது 31 வயதில் ராஷ்ட்ரிய சுயம்சேவக் சங்கத்துடன் தொடர்புடையவர் ஆனார். மேலும் ரூர்க்கியில் முதல்வராகப் பணியாற்றிய காலத்திலும் கூட அந்த அமைப்போடு தொடர்பிலிருந்தார். 1995ஆம் ஆண்டு, பாரதிய ஜனதா கட்சியின் ரூர்க்கி மாநகர மன்ற உறுப்பினராக நியமிக்கப்பட்டார். உத்தராகண்ட்டில் மிகவும் சக்திவாய்ந்த, செல்வாக்கு மிக்க பாஜக தலைவர்களில் ஒருவராக கல்பனா இருந்தார்.

## மேற்கோள்கள்


பகுப்பு:வாழும் மக்கள்
பகுப்பு:1959 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
நீலம் ஜெயின்

**நீலம் ஜெயின்** (*Neelam Jain*)(பிறப்பு: ஆகத்து 26, 1954) சைன சமூகத்தின் ஒரு முக்கிய பெண்மணி ஆவார். இவர் *ஜெயின் மகிளாதர்ஷ்* இதழின் ஆசிரியர்.

## தொழில்
நீலம் *சிறீ தேசானா*வின் தலைமை ஆசிரியராக உள்ளார். இவர் சாகித்திய பாரதி ஷோத் சன்சுதானில் ஆராய்ச்சி அதிகாரியாக உள்ளார். இவர் சேவாயதன் பொதுச் செயலாளர், சிறீ சம்மேத்ஷிகர் ஜி. இவர் குர்கானில் உள்ள வாமா ஜெயின் மகிளா மண்டலத்தின் நிறுவனர் ஆவார். நீலம் ஜெயின் தற்போது வங்காளம், பீகார், ஒடிசாவில் உள்ள சரக் சமூகத்தின் ஒட்டுமொத்த வளர்ச்சிக்காகப் பாடுபட்டு வருகிறார். உலகளவில் 1000க்கும் மேற்பட்ட மாநாடுகளுக்குத் தலைமை விருந்தினராகவோ அல்லது முதன்மை பேச்சாளராகவோ அழைக்கப்பட்டுள்ளார். இவர் சைன மதக் கருத்துக்களை உலகம் முழுவதும் பரப்பினார். நீலம் பல்வேறு வானொலி,  தொலைக்காட்சி அலைவரிசைகளில் (ஆசுதா, சன்சுகார், ஜெயின் தொலைக்காட்சி) 100க்கும் மேற்பட்ட சொற்பொழிவுகளை ஆற்றியுள்ளார். இவர் தேசியக் கல்வி நிறுவனங்களுக்கான சிறுபான்மை ஆணையத்தால் (மகாராட்டிர, மாநிலம்) மாநில ஒருங்கிணைப்பாளராகப் பரிந்துரைக்கப்பட்டுள்ளார். இவர் அமெரிக்க சான் ஓசே பல்கலைக்கழக வருகை கல்வியாளராக உள்ளார்.

## அங்கீகாரம்

* ஜார்ஜ் பெர்னார்ட் சா நினைவு விருது (1994)
* டாக்டர் லட்சுமி நரேன் விருது (1994)
* சந்த்மல் சரோகி கௌஹாதி விருது (1994)
* சருத் சிறீ விருது (1995)
* டாக்டர் அம்பேத்கர் நிதியுதவி (1996)
* சாகித்திய சிறீ (1997)
* சாகித்திய சரசுவதி (1998)
* சாகித்திய சிரோமணி (1999)
* சரசுவத் சம்மான் (1999)
* ஆச்சார்யா வித்யாசாகர் விருது (1995)
* மகாவீர் விருது (1995)
* சிறப்பு எழுத்தாளர் & சமூக சேவகர் விருது (1997)
* சர்ஜன் விருது (1997)
* சாகூ இராமாதேவி விருது (1999)
* ஜெயின் ஜயோத்சனா (2000)
* மகிளா இரத்னா (2001)
* சரவிகா இரத்தன் சம்மான் (2001)
* மகிளா கௌரவ் (2003)
* மா-ஜின்வானி விருது (2009)
* விஷவ் மைத்ரி சம்மான் (2009)
* குரு -ஆசிசு சம்மான் (2005)
* சரசுவத் சம்மான் (2012)
* அசரபிந்தன் சம்மான் (2012)
* இசுதிரி சக்தி சம்மன் (2015) 
* சாவ்யம்பு புருசுகர் (2016)
* கிர்னார் கவுரவ விருது ஆச்சார்யா சாந்திசாகர் விருது (2022)
* நாரி ரத்தன் (2023)

## வெளியீடு

* சரக் சேத்ரா (இந்தி)
* மவுட்டி மாய் இசைக்குழு அசுமிதா (இந்தி)
* சமாஜ் நிர்மான் மை மகிலாவ் கா யோக்தன் (இந்தி)
* மன் மை தாரோ நமோகர் (இந்தி)
* மாத்தி கா சௌரப் (இந்தி)
* நமோகர் (பார்வையற்றோருக்கான பரேல் மொழி)
* தும்ரபன் - ஜகர் கி ஜகர் (இந்தி)
* சப்யதா கே உன்னயக் பகவான் ரிசப்தேவ் (இந்தி)
* மைலே சுர் மேரா தும்காரா (இந்தி)
* திசம்பர் கே திகம்பர் (இந்தி)
* ஜெயின் வர்தா (இந்தி)
* தத்வர்த்த சூர்தம்: ஏக் சமாஜிக் அத்யாயன் (இந்தி)
* ஜெயின் லோக்சாகித்யா மெயின் நாரி (இந்தி)
* சைன மதம் மற்றும் அறிவியல் (ஆங்கிலம்)
* பிரகிருத பாஷா மே ராம்கதா மூக்மதி மே கலா அவுர் விக்யான்

## மேற்கோள்கள்

பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்திய ஆங்கில எழுத்தாளர்கள்
பகுப்பு:இந்தியப் பெண் ஊடகவியலாளர்கள்
பகுப்பு:1954 பிறப்புகள்
பகுப்பு:இந்தி எழுத்தாளர்கள்
பகுப்பு:வாழும் மக்கள்
பிரமிளா போகிதார்

**பிரமிளா போகிதர்** (*Pramila Bohidar*) என்பவர் இந்திய அரசியல்வாதி ஆவார். இவர் பிஜு ஜனதா தளம் கட்சியைச் சேர்ந்தவர். பிரமிளா இந்திய நாடாளுமன்றத்தின் மேலவையான மாநிலங்களவையின் ஒடிசாவைப் பிரதிநிதித்துவப்படுத்தும் இந்திய நாடாளுமன்ற உறுப்பினர் ஆவார். இவர் இப்பதவியினை 4 மார்ச்சு 2002 முதல் 4 பிப்ரவரி 2008 வரை வகித்தார்.

## மேற்கோள்கள்

## வெளி இணைப்புகள்
* ராஜ்யசபா வலைத்தளத்தில் சுயவிவரம்

பகுப்பு:வாழும் மக்கள்
பகுப்பு:மாநிலங்களவை உறுப்பினர்கள்
பகுப்பு:ஒடிசா அரசியல்வாதிகள்
தர்மசீலா குப்தா

**தர்மசீலா குப்தா** (*Dharamshila Gupta*)(பிறப்பு 1969) என்பவர் ஓர் இந்திய அரசியல்வாதி ஆவார். இவர் 2024 முதல் பீகாரிலிருந்து இந்திய நாடாளுமன்ற, மாநிலங்களவை உறுப்பினராகப் பணியாற்றி வருகிறார்.

## ஆரம்ப கால வாழ்க்கை
தரம்சீலா குப்தா 1969இல் பீகாரில் உள்ள தர்பங்காவில் பிறந்தார்.

## அரசியல் வாழ்க்கை
பிப்ரவரி 2024-இல், குப்தா பாரதிய ஜனதா கட்சியால் பரிந்துரைக்கப்பட்டு, பீகாரிலிருந்து சுசில் குமார் மோடிக்குப் பதிலாக மாநிலங்களவை உறுப்பினராகப் போட்டியின்றித் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1969 பிறப்புகள்
பகுப்பு:பீகார் அரசியல்வாதிகள்
பகுப்பு:மாநிலங்களவை உறுப்பினர்கள்
சாகலா சியா

**சாகலா சியா**  (Shahla Zia)  பாக்கித்தான் நாட்டைச் சேர்ந்த ஒரு வழக்கறிஞரும் செயல்பாட்டாளரும் ஆவார். சேகலா சியா என்ற பெயராலும் இவர் அறியப்படுகிறார். 1947 ஆம் ஆண்டு பிப்ரவரி மாதம் 12 ஆம் தேதியன்று இவர் பிறந்தார்.  பெண்கள் உரிமைகளுக்காக வாதிட்டதற்காகப் பெயர் பெற்றார்.

## தனிப்பட்ட வாழ்க்கை
சாகலா சியா லாகூரில் ஒரு பஞ்சாபி முசுலீம் குடும்பத்தில் பிறந்தார். இவரின் தந்தை மகமூத் அலி கான் பாக்கித்தான் இயக்கத்தின் ஆர்வலராக இருந்தார். அதே நேரத்தில் இவரின் தாயார் சத்னம் மகமூத் ஒரு கல்வியாளராக இருந்தார். 1960 ஆம் ஆண்டுகளில் பஞ்சாப் பல்கலைக்கழகத்தில் பயின்ற இவர், அங்கு சட்டத்தில் இளங்கலை பட்டம் பெற்றார், அவ்வாறு செய்த முதல் பாக்கித்தான் பெண்களில் ஒருவராக இவர் கருதப்பட்டார்.

இவருக்கு இரண்டு மகன்களும் மூன்று மகள்களும் இருந்தனர்  இவரது மகள்களில் ஒருவர் மாலிகா சியா லாரி என அறியப்படுகிறது.  இவர் ஒரு வழக்கறிஞரும் மனித உரிமை ஆர்வலரும் ஆவார்.  தனது 58 ஆவது வயதில்  ஒரு நோயால் பாதிக்கப்பட்டு சாகலா சியா இறந்தார்.

## சட்டப் பணி மற்றும் செயல்பாடு
நிகர் அகமதுடன் இணைந்து பெண்கள் உரிமை அமைப்பான ஔரத் அறக்கட்டளை நிறுவனர்களில் ஒருவராகத் திகழ்ந்தார். 1980 ஆம் ஆண்டில் ஏசிஎச்எசு பெண்கள் சட்ட நிறுவனம் மற்றும் சட்ட உதவி மையத்தின் நிறுவனர்களிலும் ஒருவராகவும் இருந்தார். 1983 ஆம் ஆண்டில், லாகூர் உயர்நீதிமன்றத்தின் முன் 1983 ஆம் ஆண்டு சாட்சியச் சட்டத்தை எதிர்த்ததற்காக சியா பல பெண்களுடன் சிறையில் அடைக்கப்பட்டார். இது ஒரு ஆண் சாட்சியின் சாட்சியத்தை இரண்டு பெண்களுக்கு சமமாக வழங்கியது. மகளிர் நடவடிக்கை மன்றத்திலும் இவர் தீவிரமாக இருந்தார். பெண்கள் மற்றும் மத சிறுபான்மையினருக்கு எதிரான பாகுபாடு காட்டும் சட்டங்களை எதிர்த்துப் போராடுவதில் சியா நற்பெயரை உருவாக்கிக் கொண்டார்.

பாக்கித்தானில் பெண்களின் நிலை குறித்து ஆராயும் ஆணையத்தில் அரசாங்கத்தால் நியமிக்கப்பட்டார் சியா பணியாற்றினார் . மேலும் 1997 ஆம் ஆண்டில்  ஆணையம் எழுதிய அறிக்கையின் இணை ஆசிரியராகவும் இருந்தார். 1998 ஆம் ஆண்டில் பாக்கித்தானிய தேசிய சட்டமன்றம் பதினைந்தாவது அரசியலமைப்பு திருத்தத்தின் மூலம் சரியா சட்டத்திற்கு ஒப்புதல் அளித்தபோது, சியா பல அரசாங்க அமைப்புகளில் தனது பதவிகளைத் துறந்து  வெளியேற வேண்டிய கட்டாயம் ஏற்பட்டது.

பாக்கித்தானிய உச்ச நீதிமன்றத்தில் 1994 ஆம் ஆண்டு வழக்கில் சியா பெயரிடப்பட்ட ஒரு வாதியாக இருந்தார். அதில் வாதிகள் சுகாதார அபாயங்களை மேற்கோள் காட்டி மின்சார  நிலையம் கட்டுவதற்கு எதிராக சட்ட சவாலை முன்வைத்தனர். இந்த தீர்ப்பு பாக்கித்தானில் சுற்றுச்சூழல் சட்டத்தில் ஒரு மைல்கல்லாகக் கருதப்படுகிறது, ஏனெனில் இது ஆரோக்கியமான சூழலுக்கான உரிமை அரசியலமைப்பு ரீதியாக பாதுகாக்கப்படுவதாகவும், வாழ்க்கை மற்றும் கண்ணியத்திற்கான உரிமைக்குள் வருவதாகவும் கூறியது.

## மேற்கோள்கள்

பகுப்பு:2005 இறப்புகள்
பகுப்பு:1940கள் பிறப்புகள்
பகுப்பு:பாக்கித்தானியப் பெண்கள்
பகுப்பு:பாக்கித்தான் பெண் உரிமை செயற்பாட்டாளர்கள்
தா. சிறீதேவி

**தா. சிறீதேவி** (*D. Sreedevi*)(28 ஏப்ரல் 1939 - 5 மார்ச் 2018) கேரளாவைச் சேர்ந்த ஓர் இந்திய வழக்கறிஞரும், நீதிபதியும் சமூக ஆர்வலரும் ஆவார். இவர் கேரள மகளிர் ஆணையத்தின் தலைவராக இரண்டு முறை இருந்தார்.

## இளமை
தா. சிறீதேவி 1939ஆம் ஆண்டு திருவனந்தபுரத்தில் உள்ள சிராயின்கீழ் என்ற இடத்தில் ஆசிரியர்களான தாமோதரன்-ஜானகி அம்மா ஆகியோருக்கு மகளாகப் பிறந்தார். திருவனந்தபுரம் என். எசு. எசு. கல்லூரியில் முன் பட்டப்படிப்புக்குப் பிறகு, கொல்லம் சிறீ நாராயணா கல்லூரியில் பட்டம் பெற்றார். பின்னர் இளங்கலைச் சட்டப் படிப்பினை. திருவனந்தபுரம் அரசு சட்டக் கல்லூரியில் முடித்தார்.

## தொழில்
சிறீதேவி வழக்கறிஞராகப் பதிவுசெய்து 1962ஆம் ஆண்டு திருவனந்தபுரத்தில் தனது பயிற்சியைத் தொடங்கினார். இவர் கேரளா நீதித்துறையின் கீழ் தனது சட்ட வாழ்க்கையைத் தொடங்கினார். 1971ஆம் ஆண்டு கேரளத் துணை நீதித்துறை சேவைகளில் கொட்டாரக்கராவில் முன்சிப் ஆக நியமிக்கப்பட்டார். 1984ஆம் ஆண்டு மாவட்ட & அமர்வு நீதிபதியாகப் பதவி உயர்வு பெற்றார். பின்னர் சிறீதேவி, சனவரி 14, 1997 அன்று கேரள உயர் நீதிமன்ற நீதிபதியாகப் பதவி உயர்த்தப்பட்டார். இவர் ஏப்ரல் 28, 2001 அன்று உயர் நீதிமன்ற நீதிபதியாக ஓய்வு பெற்றார்.

## கேரள மகளிர் ஆணையத்தின் தலைவர்
சிறீதேவி மார்ச் 21, 2001 அன்று கேரள மகளிர் ஆணையத்தின் தலைவராக ஆனார். மேலும் மே 12, 2002 வரை தா. தேவி, வழக்கறிஞர் நஃபீசத் பீவி, வழக்கறிஞர் கே. சாந்தகுமாரி, திருமதி. பி. கே. சைனபா, பேராசிரியர் பி. கௌரி, பேராசிரியை மோனம்மா கொக்காட் ஆகியோர் ஆணையத்தின் உறுப்பினர்களாக இருந்தனர். தா. தேவி, பி. கே. சைனபா, ருக்மணி பாசுகரன், பேராசிரியர் மீனாட்சி தம்பான் (02-03-2007 முதல் 15-07-2011 வரை) நூர்பீனா ரசீத் (16-08-2011 முதல் 01-03-2012 வரை) ஆகியோர் உறுப்பினர்களாக இருந்தனர்.

நீதிபதி சிறீதேவியின் சட்ட நிபுணத்துவம் துன்பத்தில் உள்ள பெண்களுக்கு நீதி கிடைப்பதை உறுதி செய்வதில் முக்கியப் பங்கு வகித்ததாகவும், பெண்களுக்கு அதிகாரமளிப்பதில் இவருடைய முயற்சிகள் மற்றவர்களுக்கு ஒரு முன்மாதிரியாக இருப்பதாகவும் எம். சி. ஜோசபின் கூறினார்.

## தனிப்பட்ட வாழ்க்கை
சிறீதேவி நன்கு அறியப்பட்ட வழக்கறிஞரான யு. பாலாஜியை மணந்தார். 2021ஆம் ஆண்டில், இவரின் மகன் பசந்த் பாலாஜி கேரள உயர் நீதிமன்றத்தின் கூடுதல் நீதிபதியாக நியமிக்கப்பட்டார்.

## சுயசரிதை
சிறீதேவியின் சுயசரிதை *ஆஜன்ம நியோகம்* என்று பெயரிடப்பட்டுள்ளது. இது *ஒரு வாழ்நாள் பணி* என மொழிபெயர்க்கப்பட்டுள்ளது.

## விருதுகள்

* சிறந்த சமூக சேவையாளருக்கான அக்கம்மா செரியன் விருது (2009).
* குரு வந்தனம் விருது ஆசான் நிறுவனத்தால் நிறுவப்பட்டது.
* பி. என். பணிக்கர் குடும்ப நல விருது

## இறப்பு
சிறீதேவி கல்லீரல் செயலிழப்பால் திடீரென மார்ச் 5, 2018 அன்று தனது 78 வயதில் இறந்தார்.

## மேற்கோள்கள்

பகுப்பு:21-ஆம் நூற்றாண்டு இந்திய நீதிபதிகள்
பகுப்பு:இந்தியப் பெண் செயற்பாட்டாளர்கள்
பகுப்பு:2018 இறப்புகள்
பகுப்பு:1939 பிறப்புகள்
சாமா முகமது

**சாமா முகமது** (*Shama Mohamed*) இந்திய தேசிய காங்கிரசைச் சேர்ந்த ஓர் இந்திய அரசியல்வாதி ஆவார். இவர் ஒரு தேசிய ஊடகக் குழு உறுப்பினரும் அகில இந்தியக் காங்கிரசு குழுவின் செய்தித் தொடர்பாளரும் ஆவார்.

## தனிப்பட்ட வாழ்க்கை
சாமா முகமது 1973 மே 17 அன்று கேரளாவின் கண்ணூர் மாவட்டத்தில் உள்ள புதிய மாகே அருகே உள்ள செருகல்லையில் பிறந்தார். இவர் தனது ஆரம்பக் கல்வியை குவைத்தில் உள்ள இந்தியப் பள்ளியில் முடித்தார். சாமா 1990-இல் குவைத்திலிருந்து திரும்பினார். மேலும் மங்களூரில் உள்ள யெனெபோயா பல்கலைக்கழகத்தில் பல் மருத்துவத்தில் இளநிலைப் பட்டம் பெற்றார். 2015ஆம் ஆண்டு இந்திய தேசிய காங்கிரசில் சேருவதற்கு முன்பு, ஜீ தொலைக்காட்சியில் சிறிது காலம் பத்திரிகையாளராகப் பணியாற்றியுள்ளார். இவர் அனைவருக்கும் கல்வி, பெண்கள் உரிமைகள் ஆகியவற்றின் தீவிர ஆதரவாளர் ஆவார். இந்தியாவில் ஆரம்பச் சுகாதாரம், மக்கள் தொகை கட்டுப்பாடு, உள்கட்டமைப்பு, கையால் மலம் அள்ளுபவர்களின் அவலநிலை குறித்து பணியாற்றினார். இவருக்குத் திருமணமாகி இரண்டு குழந்தைகள் உள்ளனர்.

## அரசியல் வாழ்க்கை
திசம்பர் 2018-இல், சாமா, இந்திய தேசிய காங்கிரசின் தேசிய ஊடகக் குழு உறுப்பினராக நியமிக்கப்பட்டார். சூலை 2015-இல், இவர் அகில இந்திய காங்கிரசு குழுவின் தேசியச் செய்தித் தொடர்பாளராக நியமிக்கப்பட்டார். இவர் கண்ணூர், தளிப்பறம்பா தொகுதிகளில் வெற்றி பெற்றுள்ளார். எண்ணிம செய்தித் தளத்தை ஒழுங்குபடுத்துவதற்கான அரசாங்கத்தின் சமீபத்திய அறிவிப்பு, எண்ணிமச் செய்தித் தளங்கள் உட்பட அனைத்துச் சமூக ஊடகத் தளங்களையும் அடக்குவதற்கான ஒரு முயற்சி என்று சாமா கூறியுள்ளார்.

## மேலும் காண்க

* இராகுல் காந்தி

## மேற்கோள்கள்

பகுப்பு:கேரளத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:கண்ணூர் மாவட்ட மக்கள்
பகுப்பு:வாழும் மக்கள்
பகுப்பு:1973 பிறப்புகள்
ஒளி வீச்சு (ஒளிப்படவியல்)

**பளிச்சீடு** எனும் **மின் ஒளிவீச்சு** (Flash) என்பது, ஒளிப்படவியலில்  பயன்படுத்தப்படும் ஒரு சாதனமாகும், இது சுமார் 5500 கெ அளவிலான வண்ண வெப்பநிலையில் ஒரு குறுகிய ஒளி வெடிப்பை (சுமார்  வினாடி நீடிக்கும்) உருவாக்கும். அதாவது இது ஒரு காட்சியை ஒளிரச் செய்ய உதவிடும்  ஒளிப்படவியல் உபகாரணமாகும். மின் ஒளிவீச்சு என்பது ஒளியின் மின் ஒளிவீச்சுயோ அல்லது ஒளியை வெளியேற்றும் மின்னணு ஒளிவீச்சு அலகையோ குறிக்கிறது. தற்போதைய பெரும்பாலான மின் ஒளிவீச்சுகள், ஒற்றைப் பயன்பாட்டு மின் ஒளிவீச்சு மின்குமிழ்கள்  எரியக்கூடிய பொடிகளிலிருந்து உருவாகியுள்ளன. நவீன ஒளிப்படக்கருவிகள்  பெரும்பாலும் ஒளிவீச்சு அலகுகளை தானாகவே செயல்படுத்துகின்றன. 

மின் ஒளிவீச்சு அலகுகள் பொதுவாக ஒரு ஒளிப்படக்கருவியில்  நேரடியாக இணைக்கப்படுகின்றன. சில ஒளிப்படக்களில்  தனித்தனி ஒளிவீச்சு அலகுகளை ஒரு தரப்படுத்தப்பட்ட துணை பூட்டி தாங்கு சட்டம் வழியாக பொருத்த அனுமதிக்கின்றன. தொழில்முறை படப்பிடிப்புக் கூடத்தின் உபகரணங்களில், ஒளி வீச்சுகள் ஒரு பெரிய, தனித்த அலகுகள் அல்லது படப்பிடிப்புக் கூடத்தின் செறிவுக்குறிகைகளாக  இருக்கலாம், சிறப்பு மின்கல பொதிகளால் இயக்கப்படுகின்றன அல்லது பிரதான மின்னிணைப்புடன் இணைக்கப்படுகின்றன. அவை ஒளி வீச்சு ஒத்திசைவின் கம்பி வடம் அல்லது வானொலி அதிர்வெண்களைப் பயன்படுத்தி கேமராவுடன் ஒத்திசைக்கப்படுகின்றன, அல்லது ஒளியால் தூண்டப்படுகின்றன, அதாவது ஒரு ஒளி வீச்சு அலகு மட்டுமே ஒளிப்படக்கருவியுடன் ஒத்திசைக்கப்பட வேண்டும், மேலும் தொழும்பர்கள் எனப்படும் மற்ற அலகுகளைத் தூண்டுகின்றன. 

## வரலாறு

1859 ஆம் ஆண்டு பன்சன் மற்றும் ரோஸ்கோ ஆகியோரால் மக்னீசியம் பற்றிய ஆய்வுகள் மேற்கொள்ளப்பட்டது, இந்த உலோகத்தை எரிப்பதால் பகல் போன்ற வெளிச்சத்திற்கு ஒத்த குணங்களைக் கொண்ட ஒளி உருவாகிறது என்பதைக் காட்டியது. மக்னீசியத்தை ஒளிப்படக் கலையில் பயன்படுத்தக்கூடிய சாத்தியக்கூறுகள் இருப்பதாக அறிந்து, மக்னீசியத்தை உற்பத்தி செய்யும் முறைகளை ஆராய எட்வர்ட் சன்சுடாட்டைத் தூண்டியது, இந்த பயன்பாட்டிற்கு அது நம்பகமான முறையில் ஒளிரும் தன்மையாக இருந்ததால்,  அவர் 1862 இல் காப்புரிமைக்கு விண்ணப்பித்தார், மேலும் 1864 வாக்கில் எட்வர்ட் மெல்லருடன் இணைந்து மான்செசுடர் மக்னீசியம் நிறுவனத்தைத் தொடங்கினார். மேலும் சுற்று கம்பி செய்வதை விட, எளிமையான மற்றும் மலிவான செயல்முறையாக இருப்பதன் நன்மையையும் இது கொண்டிருந்தது. நாடாவை எரிக்க ஒரு விளக்கை உருவாக்கும் ஒரு பிடிப்பானைக் கண்டுபிடித்த பெருமையும் வில்லியம் மாதருக்கு உண்டு. கைத்துப்பாக்கி ஒளி வீச்சுமீட்டர் போன்ற பிற உற்பத்தியாளர்களால் பல்வேறு வகையான மக்னீசியம் நாடா பிடிப்பான்கள்  தயாரிக்கப்பட்டன, இது புகைப்படக் கலைஞர்களுக்குத் தேவையான, வெளிப்பாட்டிற்கு சரியான நீள நாடாவைப் பயன்படுத்த அனுமதிப்பதாக அமைந்திருந்தது.

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
இம்பி நிலையம்

**இம்பி நிலையம்** (ஆங்கிலம்: *Imbi Station*; மலாய்: *Stesen Imbi*; சீனம்: 燕美站) என்பது மலேசியா, கோலாலம்பூர், இம்பி சாலை, கோலாலம்பூர் மோனோரெயில் வழித்தடத்தில் *(KL Monorail)* அமைந்துள்ள ஓர் ஒற்றைத் தண்டூர்தி நிலையமாகும்.

இந்த நிலையம் ஆகத்து 31, 2003 (மலேசிய விடுதலை நாள்) அன்று; மற்ற மோனோரெயில் நிலையங்களுடன் திறக்கப்பட்டது.

## பொது

இம்பி சாலையின் பெயரால் இம்பி நிலையம் பெயரிடப்பட்டது. கோலாலம்பூர் மோனோரெயில் வழித்தடத்தில் அதிகமாகப் பயன்படுத்தப்படும் நிலையங்களில் இம்பி நிலையமும் ஒன்றாகும்.

கோலாலம்பூர் பெர்ஜெயா சதுக்கத்தின் வடகிழக்கு பகுதியில் உள்ள இம்பி சாலையின் மீது நேரடியாகவும், பிளாசா பெர்ஜெயா கோபுரத்திற்கு கிழக்கு திசையிலும் அமைந்துள்ளது. இந்த நிலையம் செயல்படத் தொடங்கி இரண்டு மாதங்களுக்குப் பிறகுதான் கோலாலம்பூர் பெர்ஜெயா டைம்ஸ் சதுக்கம் திறக்கப்பட்டது.

## புக்கிட் பிந்தாங் நகர மையம்

இந்த நிலையத்தில் மொத்தம் ஐந்து வெளியேறு வழிகள் உள்ளன. நிலையத்தின் மேற்குப் புறத்தில் இரண்டு வெளியேறு வழிகள் உள்ளன. அவை பெர்ஜெயா டைம்ஸ் சதுக்கம்; மற்றும் சாலையின் எதிர்ப் பக்கத்தில் உள்ள பெர்ஜெயா கோபுரத்திற்கும் செல்கின்றன; மீதமுள்ள இரண்டு வெளியேறு வழிகளும் கிழக்குப் பகுதியை நோக்கி இம்பி சாலையின் இருபுறமும் செல்கின்றன.

இம்பி நிலையம், புக்கிட் பிந்தாங் நகர மையம் கடைவல மையங்களுக்கு அருகிலேயே உள்ளது. அந்த வகையில், லோ யாட் பிளாசா *([[:en:Plaza Low Yat|Plaza Low Yat]])*, இம்பி பிளாசா, சுங்கை வாங் பிளாசா *([[:en:Sungei Wang Plaza|Sungei Wang Plaza]])*; மற்றும் கோலாலம்பூர் பெவிலியன் ஆகியவை புக்கிட் பிந்தாங் நகர மையத்திற்குள் உள்ளன. 

பல வணிகக் கட்டிடங்கள் இம்பி நிலையத்திற்கு அருகில் அமைந்து இருப்பதின் காரணமாக, வேலை நாட்களிலும் சரி; வேலை இல்லாத நாட்களிலும் சரி; இந்த நிலையம் அதிக எண்ணிக்கையிலான பயணிகளைப் பெறுகிறது. அத்துடன் இந்த நிலையத்தில் மட்டும் பேருந்து இணைப்புகள் எதுவும் இல்லை என்பது ஒரு முக்கியமான செய்தி ஆகும்.

## நிலைய தள அமைப்பு

## காட்சியகம்
**இம்பி நிலையக் காட்சிப் படங்கள்:**

Imbi station (Kuala Lumpur Monorail) (exterior), Kuala Lumpur.jpg |(2007)
Kuala Lumpur Malaysia Kuala-Lumpur-Monorail-01.jpg |(2013)
Imbi Monorail Station platform (211030).jpg |(2021)
Imbi Monorail Station concourse (211030).jpg |(2021)
Imbi Monorail Station concourse 4 (211030).jpg |(2021)



## மேலும் காண்க
* புக்கிட் பிந்தாங்
* புக்கிட் பிந்தாங் சாலை
* புக்கிட் பிந்தாங் நகர மையம்
* கோலாலம்பூர் பெர்ஜெயா சதுக்கம்

## மேற்கோள்கள்

## வெளி இணைப்புகள்

பகுப்பு:மலேசியத் தொடருந்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
பேகம் மக்மூதா சலீம் கான்

**பேகம் மக்மூதா சலீம் கான்** (Begum Mahmooda Salim Khan)  பாக்கித்தான் நாட்டைச் சேர்ந்த ஒரு சமூக சேவகர் ஆவார். 1913 ஆம் ஆண்டு மே மாதத்தில் இவர் பிறந்தார். ஆரம்பகால அரசியல் பிரமுகராகவும்  சனாதிபதி அயூப் கானின் ஆட்சியின் போது மேற்கு பாக்கித்தானில் கல்விக்கான அமைச்சரவை அமைச்சராகவும் இருந்தார். 

## பின்னணி
பேகம் சலீம் கான் 1913 ஆம் ஆண்டில், அப்போதைய பிரித்தானிய இந்தியாவின் பஞ்சாபில் உள்ள அமிர்தசரசில் பிறந்தார். இவர் புகழ்பெற்ற யூனியன் கட்சி அரசியல்வாதியான சர் சிக்கந்தர் அயாத் கானின் முதல் மனைவி பேகம் சூபைதா கானுமின் மூத்த மகள் ஆவார்.

1919 ஆம் ஆண்டில் தாயார் இறந்த பிறகு, இவர் தனது அத்தை மூலம் வளர்க்கப்பட்டார். லாகூரில் உள்ள அலிகார் முசுலீம் பெண்கள் மற்றும் குயின் மேரி கல்லூரியில் கல்வி பயின்றார்.

1934 ஆம் ஆண்டில் அரிபூரைச் சேர்ந்த அரசு ஊழியரான தாலோகர் அப்துசு சலீம் கானை திருமணம் செய்து கொண்டார். கணவர் பிரபுத்துவரான அப்துல் மச்சித் கான் தாரின் மூத்த மகன் ஆவார். இவரின் கணவர் பிரித்தானிய இந்திய அரசாங்கத்தில் பணியாற்றினார், பின்னர் 1947 ஆம் ஆண்டு முதல் புதிதாக உருவாக்கப்பட்ட பாக்கித்தான் மாநிலத்தின் இராசதந்திர சேவையில் பணியாற்றினார்.

தனது திருமண வாழ்க்கையின் ஆரம்ப ஆண்டுகளில்  முதன்மையாக வீட்டைக் கவனிப்பதிலும், இயல்பான பாக்கித்தான் இல்லத்தரசியைப் போலவே தனது குழந்தைகளையும் வளர்ப்பதிலும் கவனம் செலுத்தினார். இருப்பினும், படிப்படியாக, நலன்புரி நடவடிக்கைகளின் மூலம் மக்களுக்கு உதவுவதில் தன்னை ஈடுபடுத்திக் கொண்டார், மேலும் சமூகத்தில் அதிக சுறுசுறுப்பாக இருந்தார். இது தொடர்பாக இவரது முயற்சிகள் பன்முகத்தன்மை கொண்டவையாகவும் பாக்கித்தான் சமூகத்தின் நலனுக்காகவும் அதிகம் சேர்க்கப்பட்டன.

## பரோபகாரம்
1957 ஆம் ஆண்டில்  கணவர் இறந்த பிறகு, பேகம் சலீம் கான் பாக்கித்தானின் அபோட்டாபாத்து நகருக்கு குடிபெயர்ந்தார். அங்கு இவர் பல ஆண்டுகளாக பல்வேறு சமூக மற்றும் தொண்டு பணிகளில் அதிக அளவில் ஈடுபட்டார், லேடி விகார் உன் நிசா நூன், பேகம் சாரி சர்பராசு, பேகம் குல்சும் சைபுல்லா கான், அத்திய இனாயதுல்லா மற்றும் பேகம் சாயிசுதா சுக்ராவர்டி இக்ரமுல்லா போன்ற பிற நன்கு அறியப்பட்ட பெண் சமூக ஊழியர்களுடன் நெருக்கமான ஒத்துழைப்புடன், பாக்கித்தான் குடும்ப திட்டமிடல் சங்கம், பாக்கித்தான் செம்பிறை சங்கம், லோக் விர்சா அருங்காட்சியகம், பாக்கித்தானின் தேசிய கைவினை கவுன்சில், பாக்கித்தானின் காசநோய் எதிர்ப்பு சங்கம், பாக்கித்தானின் எசுஓஎசு குழந்தைகள் கிராமங்கள் மற்றும் பிறவற்றின் தலைமை நிர்வாகியாகவும் பணியாற்றினார்.  பாக்கித்தானின் தேசிய இளைஞர் கவுன்சிலின் புரவலர்-தலைவராகவும் இருந்தார், மேலும் பாக்கித்தானிய இளைஞர்களிடையே கலாச்சார நடவடிக்கைகளை மேம்படுத்துவதில் இவர் செய்த பணிக்காக 1980 ஆம் ஆண்டில் இத்தாலியின் அடிலெய்ட் ரிசுடோரி விருதைப் பெற்றார். சமூக நல நடவடிக்கைகளுக்காக இவர் பல தேசிய மற்றும் சர்வதேச விருதுகளையும் பெற்றார்.

## அரசியல் வாழ்க்கை
1960 ஆம் ஆண்டுகளில், அயூப் கான் அரசாங்கத்தின் போது, மேற்கு பாக்கித்தானின் அமைச்சரவையில் முதல் பெண் மாகாண அமைச்சராக பதவியேற்றார்,  1962-1967 ஆம் ஆண்டு காலத்தில் கல்வி அமைச்சராகப் பணியாற்றினார். ஆனால் அரசியலில் இவரது காலம் சுருக்கமாக இருந்தது.  தனது நலன்புரி நடவடிக்கைகளைத்  இறக்கும் வரை தொடர்ந்தார்.

தோட்டக்கலை மீது இவருக்கு ஆர்வம் இருந்தது, பூக்களை மிகவும் விரும்பினார். 2007 ஆம் ஆண்டில் பாக்கித்தானின் அபோட்டாபாத்தில் உள்ள வீட்டில் தனது 94 வயதில் அமைதியாக இறந்தார்.

## மேற்கோள்கள்

பகுப்பு:2007 இறப்புகள்
பகுப்பு:1913 பிறப்புகள்
பகுப்பு:பாக்கித்தானியப் பெண்கள்
பகுப்பு:பாக்கித்தானியர்கள்
நர்பகதூர் தாபா

**நாயக் நர்பகதூர் தாபா** (*Narbahadur Thapa*) ஓர் இந்திய இராணுவ வீரர் ஆவார். 1948 ஆம் ஆண்டு இந்திய ஆயுதப் படையினரால் மேற்கொள்ளப்பட்ட  இராணுவ நடவடிக்கையான போலோ நடவடிக்கையின் போது இவரது துணிச்சலுக்காக இந்தியாவின் மிக உயர்ந்த அமைதிக்கால இராணுவ விருதான அசோகச் சக்கர விருது  வழங்கப்பட்டது.  இவர் 5/5 கூர்க்கா துப்பாக்கிகள் பிரிவில் ஒரு சிப்பாயாக பணியாற்றினார்.

## மேற்கோள்கள்

பகுப்பு:1921 பிறப்புகள்
பகுப்பு:அசோகச் சக்கர விருது பெற்றவர்கள்
பகுப்பு:இந்தியப் படைத்துறையினர்
கீரனூர், மதுரை

**கீரனூர்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய கீரனூர் ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 136.4 மீ. உயரத்தில், () என்ற புவியியல் ஆள்கூறுகள் கொண்டு கீரனூர் அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், கீரனூர் ஊரின் மொத்த மக்கள்தொகை 2,062 பேர் ஆகும். இதில் 1,063 பேர் ஆண்கள் மற்றும் 999 பேர் பெண்கள் ஆவர்.
## அரசியல்
கீரனூர் பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
கருநாடகக் கொடி

2024 அக்டோபர் 30 நிலவரப்படி, இந்தியாவில் கருநாடக மாநிலத்திற்கு ஒரு அதிகாரப்பூர்வ கொடி உள்ளது.  பல தசாப்தங்களாக, கன்னட ஆர்வலர்கள் பாரம்பரியமாக சிவப்பு மற்றும் மஞ்சள் கொடியைப் பயன்படுத்தி வருகின்றனர்.  இருப்பினும், 2017 ஆம் ஆண்டில், சித்தராமையா அரசாங்கம் புதிய கொடியை வடிவமைத்து பரிந்துரைக்க ஒரு குழுவை அமைத்தது.  2018 ஆம் ஆண்டில் மாநிலத்திற்கு ஒரு கொடி முன்மொழியப்பட்டது, ஆனால் அது முறையாக ஏற்றுக்கொள்ளப்படவில்லை. 

கருநாடக அரசை, வெள்ளைப் பின்னணியில் மாநில சின்னத்தை சித்தரிக்கும் பதாகையால் பிரதிநிதித்துவப்படுத்தப்பபடுகிறது.

## கருநாடக அரசின் 2018 ஆம் ஆண்டு முன்மொழிவு
கருநாடக அரசு 2018 ஆம் ஆண்டில் கருநாடகக் கொடிக்கான பாரம்பரிய மஞ்சள்-சிவப்பு கன்னட இரு நிறக் கொடியை அடிப்படையாகக் கொண்டு வடிவமைக்கபட்ட புதியக் கொடியை முன்மொழிந்தது. நடுவில் வெள்ளை பட்டை மற்றும் சின்னத்துடன் கூடிய புதிய மூவர்ணக் கொடியாக, பிராந்திய அரசியல் கட்சிகளிடமிருந்து மாறுபட்டதாக, இந்திய மூவர்ணக் கொடியின் அமைப்பைப் பின்பற்றுவதற்காக அது வடிவமைக்கப்பட்டது. 2019 ஆகத்தில், கருநாடக அரசு தனி மாநிலக் கொடிக்கான திட்டத்தை இனி அதிகாரப்பூர்வமாகப் பின்பற்றப் போவதில்லை என்று அறிவித்தது.

## மேலும் காண்க

* கன்னடக் கொடி
* கர்நாடக அரசு சின்னம்
* ஜய பாரத ஜனனிய தனுஜாதே
* இந்திய தேசியக் கொடி

## மேற்கோள்கள்

பகுப்பு:2018 இல் இந்தியா
பகுப்பு:கர்நாடக அரசு
பகுப்பு:இந்தியாவின் கொடிகள்
இலிந்த்கிரெணைட்டு

**இலிந்த்கிரெணைட்டு** (*Lindgrenite*) என்பது Cu3(MoO4)2(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். தாமிரமாலிப்டேட்டு வகை கனிமமாக இது கருதப்படுகிறது. ஒற்றைச்சரிவச்சில் பச்சை முதல் மஞ்சள் வரையிலான தட்டையான படிகங்களாக இலிந்த்கிரெணைட்டு தோன்றுகிறது. 

## கண்டுபிடிப்பு
முதன்முதலில் 1935 ஆம் ஆண்டு சிலியின் அண்டோபகாசுடாவில் உள்ள சுகிகாமாட்டா சுரங்கத்தில் இக்கனிமம் கண்டறியப்பட்டது. மேலும் மாசசூசெட்சு தொழில்நுட்பக் கழகத்தின் சுவீடிய-அமெரிக்க பொருளாதார புவியியலாளர் வால்டெமர் இலிந்த்கிரென் (1860–1939) நினைவாக கனிமத்திற்கு இலிந்த்கிரெணைட்டு எனப் பெயரிடப்பட்டது. 

சல்பைடு தாது படிவுகளைக் கொண்ட தாமிரம்-மாலிப்டினத்தின் ஆக்சிசனேற்றப்பட்ட பகுதிகளில் இலிந்த்கிரெணைட்டு காணப்படுகிறது. ஆண்ட்லெரைட்டு, மாலிப்டினைட்டு, போவெலைட்டு, புரோச்சாண்டைட்டு, கிரிசோகோலா, இரும்பு ஆக்சைடுகள் மற்றும் குவார்ட்சு ஆகிய கனிமங்களுடன் சேர்ந்து இலிந்த்கிரெணைட்டு காணப்படுகிறது.
 
பன்னாட்டு கனிமவியல் சங்கம் இலிந்த்கிரெணைட்டு கனிமத்தை Lgr என்ற குறியீட்டால் அடையாளப்படுத்துகிறது.

## மேற்கோள்கள்

## மேலும் வாசிக்க
*
*
*
*
*
*
*
*

பகுப்பு:தாமிரம்(II) கனிமங்கள்
பகுப்பு:மாலிப்டேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:ஐதராக்சைடு கனிமங்கள்
தாகிரா காசி

**தாகிரா காசி**  (*Tahira Qazi*) பாக்கித்தான் நாட்டைச் சேர்ந்த ஒரு கல்வியாளர் ஆவார். 1951 ஆம் ஆண்டு சூலை மாதம் முதல் தேதியில் இவர் பிறந்தார். பெசாவர் இராணுவப் பொதுப் பள்ளியின் முதல்வராகவும் அறியப்படுகிறார். 2011 ஆம் ஆண்டு டிசம்பர் மாதம்  16 ஆம் தேதியன்று  பெசாவர் பள்ளி தாக்குதலில் கொல்லப்பட்டார்.

## ஆரம்பகால வாழ்க்கை மற்றும் தொழில்
தாகிரா காசி 1951 ஆம் ஆண்டு சூலை மாதம் முதல் நாளன்று பாக்கித்தானின் மர்தான் நகரத்தில்  காசி அயாத் உல்லா கானுக்கு மகளாகப் பிறந்தார். அங்கு இவர் ஆரம்ப பள்ளிப்படிப்பில் பயின்றார். பெசாவர் பல்கலைக்கழகத்தில் ஆங்கிலத்தில் முதுகலைப் பட்டம் பெற்று, 1970 ஆம் ஆண்டுகளில்  தனது கற்பித்தல் வாழ்க்கையைத் தொடங்கினார். 1980 ஆம் ஆண்டுகளில் பாக்கித்தான் இராணுவ கர்னலாக இருந்த (இப்போது ஓய்வு பெற்றவர்) காசி இயாப்ருல்லாவை மணந்தார். தாகிரா காசி 1995 ஆம் ஆண்டு பெசாவர் இராணுவ பொதுப் பள்ளியில் ஆங்கிலத் துறைத் தலைவராகச் சேர்ந்தார். 2006 ஆம் ஆண்டு அந்தப் பள்ளியின் முதல்வராகப் பொறுப்பேற்றார். 2006 முதல் பெசாவர் இராணுவப் பொதுப் பள்ளியின் முதல்வராக இருந்த இவர், 2015 ஆம் ஆண்டு மே மாதம் ஓய்வு பெறவிருந்தார். இவரது மாணவர்களின் கூற்றுப்படி, இவர் ஆங்கிலம் கற்பித்தார். 

## மரணம்.
2014 டிசம்பர் மாதம் 16 ஆம் தேதியன்று  தெக்ரிக்-இ-தலிபான் பாக்கித்தான் அமைப்புடன் இணைந்த பயங்கரவாதிகள் பெசாவர் இராணுவப் பொதுப் பள்ளியைத் தாக்கினர். ஆகத்து மாதத்தில், தேசிய பயங்கரவாத எதிர்ப்பு ஆணையம், கைபர்-பக்துன்வாவின் அரசாங்கம், காவல்துறை மற்றும் எல்லைப் படையினருக்கு மாகாணத்தில் இராணுவத்தால் நடத்தப்படும் பள்ளிகள் மற்றும் கல்லூரிகள் மீது வரவிருக்கும் பயங்கரவாதத் தாக்குதல்கள் குறித்து முன்னறிவித்தது என்பது குறிப்பிடத்தக்கதாகும். தாக்குதலின்போது, தாகிரா காசி மாணவர்களைப் பாதுகாக்க முயன்றார். மேலும் தீவிரவாதிகளுக்கு முன்னால் குதித்து, "நான் அவர்களின் தாய், என்னுடன் பேசுங்கள்" என்று கூறினார். பின்னர், ஒரு மூத்த இராணுவ அதிகாரியின் மனைவி என்று கூறி, தனது மாணவர்களுக்கு முன்னால் தீ வைத்து கொளுத்தப்பட்டார். பள்ளியில் 148 பேர் - பெரும்பான்மையான குழந்தைகள் - படுகொலை செய்யப்பட்டனர். 

தாகிரா காசி லாண்டி அர்பாபில் அடக்கம் செய்யப்பட்டார்.  இவருக்கு கணவர், ஒரு மகள் மற்றும் இரண்டு மகன்கள் இருந்தனர். .

## விருதுகளும் கௌரவங்களும்
தாகிரா காசி பாக்கித்தான் தினத்தன்று 2015 ஆம் ஆண்டில் சனாதிபதி மம்னூன் உசேன் அவர்களால் சிதாரா-இ-சுச்சாத்து விருது மரணத்திற்குப் பின்  வழங்கப்பட்டது. கைபர் பக்துன்க்வா சட்டமன்றத்தின் ஒரு மாநாட்டு அறை அவரது நினைவாக "தாகிரா காசி மாநாட்டு அறை" என்று மறுபெயரிடப்பட்டது.

## மேலும் காண்க
*ஐட்சாசு அசன்

## மேற்கோள்கள்

பகுப்பு:2014 இறப்புகள்
பகுப்பு:1951 பிறப்புகள்
பகுப்பு:பாக்கித்தானியப் பெண்கள்
பகுப்பு:பாக்கித்தானியர்கள்
சாத் பேகம்

**சாத் பேகம்** (Shad Begum) பாக்கித்தான் நாட்டைச் சேர்ந்த  ஒரு சமூக சேவகர் ஆவார். கீழ் தீர் மாவட்டத்தைச் சேர்ந்த இவர் ஒரு நடுத்தர வர்க்க குடும்பத்திலிருந்து வந்தவராவார்.  தனது குடும்பத்தில் பல்கலைக்கழகத்தில் படித்த முதல் பெண் என்ற சிறப்பும் இவருக்கு உண்டு.  சமூகப் பணிக்காக தனது தந்தை, சகோதரர்கள் மற்றும் கணவரிடமிருந்து எப்போதும் ஆதரவைப் பெற்றதாக இவர் தெரிவித்துள்ளார்.

அதிகாரம் மற்றும் பொது வாழ்க்கையிலிருந்து பெண்களை ஒதுக்கி வைக்கும் இசுலாத்தின் பதிப்புகளை சவால் செய்ய கல்வி, குடும்ப ஆதரவு மற்றும் ஆழ்ந்த தைரியம் கொண்ட சில பெண்கள் மட்டுமே உள்ளனர். சாத் பேகம் அவர்களில் ஒருவராக உலகளாவிய நற்பெயரைப் பெற்றுள்ளார். இவர் ஆரம்பத்திலிருந்தே உறுதியான கொள்கையுடன் துணிச்சலாகச் செயல்பட்டார். பழமைவாத சமூகங்களில் பெண்களின் வாழ்க்கையை மேம்படுத்துவதில் இவர் ஆற்றிய பங்களிப்பிற்காக  அங்கீகரிக்கப்பட்டுள்ளார்.

## நடத்தை மற்றும் அறிவு மாற்றத்திற்கான சங்கம்
1994 ஆம் ஆண்டில் இப்பகுதியில் பெண்களின் வளர்ச்சிக்காக நடத்தை மற்றும் அறிவு மாற்றத்திற்கான சங்கத்தை  திருமதி சாத் நிறுவினார். ஆரம்பத்தில்  இச்சங்கம் அஞ்சுமான் பெக்பூத்-இ-கவாதீன் தலாசு என்ற பெயரால்  அழைக்கப்பட்டது. அந்தப் பகுதியில் பழமைவாத சமூகத்தில் ஆதிக்கம் செலுத்திய ஆண்களால் இவர் பல சவால்களையும் சிரமங்களையும் எதிர்கொண்டார். அப்பகுதியில் தலிபான்கள் எழுச்சி பெற்றபோதும், அடையாளம் தெரியாத போராளிகளால் அச்சுறுத்தப்பட்டபோதும்  இவர் அமைப்பு அலுவலகத்தை பெசாவருக்கு மாற்றினார். இப்பகுதியில் பெண் கல்வி, அரசியல் விழிப்புணர்வு மற்றும் சுகாதார மேம்பாட்டுத் திட்டங்களில் சங்கம் பங்களித்துள்ளது. மேலும், தொங்கு பாலங்கள் கட்டுதல், கை விசையியக்கக் குழாய்கள் அமைத்தல், நீர் மூழ்கும் கிணறுகள் அமைத்தல், தெருக்கள் அமைத்தல், உள்ளூர் வர்த்தகர்களுக்கு சிறு கடன்கள் வழங்குதல் மற்றும் அடிமட்ட அளவில் பெண்களின் திறன் மேம்பாடு போன்ற திட்டங்களையும் இச்சங்கம் மேற்கொண்டுள்ளது. இந்த சங்கம் பாக்கித்தான் மற்றும் சர்வதேச நிறுவனங்களிடமிருந்து நிதியுதவி பெறுகிறது.

## விருதுகள்
வலது|thumb|சாட் பேகம் (நடுவில்) மிசெல் ஒபாமாவுடன்  (இடது) மற்றும் இலாரி கிளிண்டன் (வலது) 2012 பன்னாட்டு துணிச்சலான பெண்கள் விருதுகளில்
சாத் பேகத்திற்கு  2012 ஆம் ஆண்டு மார்ச்சு மாதம் 8 ஆம் தேதி வியாழக்கிழமை அன்று அமெரிக்க முதல் பெண்மணி மைக்கேல் ஒபாமா மற்றும் வெளியுறவுத்துறை செயலர் இலாரி கிளிண்டன் ஆகியோரால் பன்னாட்டு துணிச்சலான பெண்கள் விருது வழங்கப்பட்டது. இவர் வந்த பகுதி மிகவும் பழமைவாதமானது மற்றும் மிகக் குறைவான பெண்கள் மட்டுமே பணிபுரிகின்றனர். பாதுகாப்பு காரணங்களுக்காக செய்திகளை பரப்ப வேண்டாம் என்று பல செய்தி நிருபர்களை இவர் கேட்டுக்கொண்டார்.

## மேற்கோள்கள்


பகுப்பு:பஷ்தூன் மக்கள்
பகுப்பு:வாழும் மக்கள்
பகுப்பு:1974 பிறப்புகள்
பகுப்பு:பாக்கித்தானியப் பெண்கள்
பகுப்பு:சமூக அறிவியலாளர்கள்